पौष दशमी मेले के पोस्टर का विमोचन, प्रचार ने गति पकड़ी
प्राचीनजैन तीर्थ कापरड़ा में 2 जनवरी से शुरू होने वाले पौष दशमी मेले के प्रचार-प्रसार को लेकर आचार्य सोमचंद्र सूरी महाराज के आतिथ्य में पोस्टर का विमोचन किया गया। गुरुवार को ट्रस्ट के पदाधिकारी बैठक कर आगामी कार्यक्रम को अंतिम रूप देंगे।
अध्यक्ष शांतिलाल जांगड़ा और मैनेजर गौतमचंद जैन ने बताया कि मेले में भाग लेने के लिए साधु-संतों से तैयारियों को लेकर ट्रस्ट के पदाधिकारियों ने चर्चा की। आस पास के गांवों पीपाड़ शहर, बिलाड़ा, जोधपुर, पाली क्षेत्र में जैन समाज के लोगों को पीले चावल और निमंत्रण पत्र देकर पौष दशमी मेले में भाग लेने का न्यौता दिया गया। इस दौरान आचार्य सोमचंद्र सूरी महाराज ने कहा कि राजस्थान के गांव-गांव में तीर्थ हैं। जैसे बंजर भूमि अपने आप ही पेड़ को सूखा देती है और फल-फूल भूमि पर अपने आप ही विकसित होता है, वैसे ही तीर्थ भूमि में आत्म विश्वास स्वत: ही बढ़ता है। हिमालयी धरती पर जो ठंड मिलती है, वह अपने घर में एसी चालू करने पर भी नहीं मिलेगी। वैसे ही तीर्थ मे जो ऊर्जा होती है। वह किसी भी तरीके से हम और भूमि में नहीं पाएंगे। इस अवसर पर आचार्य विजय चंद्रोदय सूरी महाराज, श्रवणचंद्र सूरी महाराज, निर्मलचंद सूरी महाराज, कुलचंद सूरी महाराज, प्रशमचंद्र सूरी महाराज, उगमराज सर्राफ, कांतिलाल बोहरा, राजकुमार डोसी, शांतिलाल सिंघवी, प्रवीण सेठ, वीरेंद्र सिंघवी, मूलचंद दाधीच, कमल कांकरिया, प्रसन्नचंद्र जैन, धनपत गादिया सहित साधु-साध्वियां उपस्थित थे।
पोस्टर का विमोचन करते आचार्य सोमचन्द्र सूरी महाराज।
hin_Deva hin_Deva hin_Deva mai_Deva